****

A Magyar Könyvvizsgálói Kamara (MKVK, kamara), mint a kamarai tagok önkormányzattal rendelkező – érdekképviseleti és hatósági feladatokat ellátó – köztestülete munkatársat keres

**szakmai munkatárs**

munkakörbe.

**Foglalkoztatás jellege:**

Részmunkaidő

**Munkavégzés helye:**

Az MKVK főtitkári hivatala (1063 Budapest, Szinyei Merse u. 8.)

**Feladatok:**

* A kamara hatósági és fegyelmi eljárásainak szakmai (könyvvizsgálati, számviteli szempontú) támogatása;
* A vonatkozó kamarai hatósági és fegyelmi határozatok előkészítésében és megszövegezésében való közreműködés;
* Az irányadó belső kamarai szabályozás fejlesztésében való közreműködés;
* A könyvvizsgálókra vonatkozó etikai szabályozás kialakításában és továbbfejlesztésében való közreműködés, az ezzel kapcsolatos koordinációs feladatok ellátása;
* A fegyelmi megbízott eljárás előkészítő tevékenységének támogatása;
* A kamara nemzetközi tagságából adódó kötelezettségeinek teljesítésével kapcsolatos feladatok koordinálása az érintett (hatósági és fegyelmi ügyekben eljáró) kamarai bizottság tárgykörét érintően (pl. helyzetjelentések készítése az IFAC Akció terv teljesítéséről);
* Az érintett (hatósági és fegyelmi ügyekben eljáró) kamarai bizottságok szakmai állásfoglalásainak, iránymutatásainak kidolgozásában való részvétel.

**Elvárások**:

* Okleveles könyvvizsgálói végzettség;
* Naprakész számviteli- és könyvvizsgálati ismeretek,
* Legalább hatéves szakmai gyakorlat a jogszabályi kötelezettségen alapuló könyvvizsgálói tevékenység ellátásában;
* Korábbi kamarai fegyelmi marasztalás, (kamarai) minőségellenőrzési intézkedés hiánya;
* Biztos angol nyelvtudás;
* Felhasználói szintű számítógépes ismeret;
* Kiváló szóbeli és írásbeli kommunikációs képesség;
* Megbízhatóság, pontosság, gyors, precíz önálló munkavégzési képesség;
* Csapatmunka során jó együttműködési képesség;
* Nagy munkabírás, terhelhetőség;
* Magabiztos, udvarias fellépés

**Előnyt jelent:**

* Hatósági ellenőrzési tevékenységben szerzett tapasztalatok (ideértve a kapcsolódó szabályozási és felügyeleti feladatokat is) ;
* Együttes szakirányok (pl. jogász-közgazdász);
* A Kkt. szerinti minősítések

**Amit kínálunk**:

* Kihívást jelentő, változatos szakmai feladatok, kifejezetten sokrétű munka;
* Szakmai fejlődési lehetőség;
* Összetartó csapat, családias légkör;
* Versenyképes fizetés, cafeteria.

A jelentkezéseket a fényképes szakmai önéletrajzzal, fizetési igény és preferált munkaidő megjelölésével, valamint az esetleges motivációs levéllel *2019. május 31-éig* beérkezően a következő e-mail címre várjuk: makai.daniel@mkvk.hu